Kui hommikul ärgates paistis päike, siis selleks ajaks, kui stardi poole endid sättima hakkasime, ladistas juba korralikult vihma. Taevas oli tumehall ja polnud lootustki, et vihm täna lõppeks. Korraldajad olid organiseerinud parkimise ühe suure kaubanduskeskuse parklas, kus oli katuse all piisavalt ruumi nii autodele, kui ka soojendusjooksuks ja -võimlemiseks. Start oli siit paari minuti jooksu kaugusel ja parklast näha -  tõeline tase.